Fransuā Bairū

Fransuā Bairū (, dzimis ) ir franču politiķis, ilggadējs centriski noskaņots sabiedriskais darbinieks, bijušais Francijas premjerministrs un izglītības ministrs un partijas "Demokrātiskā kustība" (MoDem) līderis.

Pēc izglītības Bairū ir literatūras speciālists, strādājis kā skolotājs. Politisko karjeru sācis 1980. gadu sākumā, darbojoties Demokrātiskajā savienībā par Franciju (UDF). No 1993. līdz 1997. gadam bijis Francijas izglītības ministrs. Šajā laikā iestājās par izglītības decentralizāciju un veicināja dialogu starp valsts un privātajām skolām.

2007. gadā nodibinājis centriski orientēto partiju "Demokrātiskā kustība" (MoDem), kuras līderis ir joprojām. Trīskārt kandidējis Francijas prezidenta vēlēšanās (2002, 2007, 2012), 2007. gadā iegūstot vairāk nekā 18% balsu.

2017. gadā atbalstīja Emanuela Makrona kandidēšanu prezidenta amatā, pēc viņa ievēlēšanas īslaicīgi ieņēma tieslietu ministra amatu, taču atkāpās saistībā ar iespējamu partijas finanšu pārkāpumu izmeklēšanu.

2024. gada 17. decembrī Bairū tika iecelts par Francijas premjerministru pēc tam, kad tika izteikta neuzticība Mišela Barnjē valdībai. 2025. gada 9. septembrī pēc neuzticības balsojuma, ko ierosināja viņš pats, Bairū amatu zaudēja.

 Atsauces 

 Ārējās saites 

Kategorija:1951. gadā dzimušie
Kategorija:Francijas politiķi
Kategorija:Francijas premjerministri